રાજકોટ, તા. ૧૪ :. રાજકોટ સહિત સૌરાષ્ટ્ર-કચ્છમાં સર્વત્ર વાતાવરણમાં પલ્ટા સાથે આજે વહેલી સવારથી ઠંડો પવન ફુંકાઈ રહ્યો છે. જેના કારણે મોડી રાત્રીના અને વહેલી સવારના સમયે ઠંડીનો અનુભવ થઈ રહ્યો છે. વહેલી સવારના સમયે ઠંડો પવન ફુંકાતા લોકોને ટાઢોડાનો અનુભવ થઈ રહ્યો છે. ઠંડા પવનની સાથો સાથ આજે સવારે રાજકોટ સહિત અનેક સ્થળોએ જીણી જીવાત 'મસી'નું આક્રમણ થતા વાહનચાલકોને મુશ્કેલી પડી રહી હતી.